**Κυριακή 6& Κ. Δευτέρα 7 Μαρτίου : Πεζοπορικό διήμερο στα Λουτρά Υπάτης**

Η ομάδα των Πεζοπόρων θα γιορτάσει την Καθαρά Δευτέρα στα Λουτρά της Υπάτης με ένα πεζοπορικό διήμερο σε μια από τις πιο γνωστές διαδρομές στο «Μονοπάτι των Φαρμακίδων». Οι συμμετέχοντες θα φτάσουν την Κυριακή 6 Μαρτίου στα Λουτρά Υπάτης και θα πεζοπορήσουν στο μονοπάτι των Σιδηροδρομικών στο Όρος Καλλίδρομο. Μια εύκολη διαδρομή 12χλμ., μέσα στο φαράγγι του Ασωπού και δίπλα στις σιδηροδρομικές γραμμές. Βαθμός δυσκολίας 1 και υψομετρική 390μ. Εναλλακτικά, όσοι συμμετέχοντες το επιθυμούν μπορούν να επισκεφτούν τα περίφημα Λουτρά της Υπάτης. Η ημέρα θα ολοκληρωθεί με γλέντι και ξεφάντωμαστο αποκριάτικο πάρτιπου διοργανώνεται στο καλύτερο ξενοδοχείο της περιοχής, στο GALAXYHotel, στο οποίο και θα διαμείνει η ομάδα.

Την Καθαρά Δευτέρα η ομάδα θα πεζοπορήσει στο Μονοπάτι των Φαρμακίδων, στο φαράγγιΡοδόκαλλος και θα θαυμάσει το πανέμορφο καταρράκτη Κρεμαστός. Πρόκειται για μια εύκολη για όλους διαδρομή 3 χλμ. με υψομετρική 190μ. και βαθμό δυσκολίας 1.Η ημέρα θα ολοκληρωθεί με φαγητό στις εξαιρετικές ταβέρνες του χωριού.

Η μετακίνηση θα γίνει με πούλμαν τηρώντας όλα τα μέτρα ασφαλείας.

Ώρα αναχώρησης από Αθήνα στις 6/3/22 στις 06:50π.μ. από το Μετρό Χαλανδρίου

Ώρα αναχώρησης από Υπάτη στις 7/3/22 στις 05:00μ.μ.

**Κυριακή 13 Μαρτίου : Κυριακάτικος Περίπατος με ξενάγηση και καθαρισμό της Ρεματιάς Χαλανδρίου**

Ο Πεζοπόροι Χαλανδρίου, το Σώμα Εθελοντών Χαλανδρίου και ο Σύλλογος Προστασίας της Ρεματιάς προσκαλούν τους φίλους τους σε μια από κοινού δράση για διέλευση της κοίτης της όμορφης Ρεματιάς. Σκοπόςείναι η γνωριμία των συμμετεχόντων με την γεωλογική και υδρολογική φυσιογνωμία του χώρου, της πανίδας, της χλωρίδας και της ιστορίας της περιοχής. Οι συμμετέχοντες το μόνο που χρειάζεται να έχουν είναι τον κατάλληλο εξοπλισμό, για το ενδεχόμενο διάβασης μέσα από τα νερά, γάντια για την συλλογή σκουπιδιών και την καλή τους διάθεση!!! Συνάντηση στις 10:30π.μ. στο σημείο Αθ. Διάκου και Κώστα Βάρναλη δίπλα στο γεφυράκι.

**Παρασκευή 18Μαρτίου : Πεζοπορία με πανσέληνο στον Υμηττό**

Η ομάδα μας θα θαυμάσει την πανέμορφη Πανσέληνο του Μαρτίου από την κορυφή Κορακοβούνι.Πρόκειται για μια συνολική διαδρομή 7χλμ. (3,5χλμ έως το Κορακοβούνι και επιστροφή). Η μετάβαση θα γίνει με ιδιωτικά αυτοκίνητα. Σημείο συνάντησης είναι το Μοναστήρι του Αγ. Γιάννη του Κυνηγού στην Αγ. Παρασκευή στις 06:00μ.μ.

**Κυριακή 27 Μαρτίου : Πεζοπορία και επίσκεψη στην Μονή Αγία Ιερουσαλήμ στην Αμφίκλεια**

Σκαρφαλωμένη στα βράχια του Παρνασσού στη είσοδο της χαράδρας «Βάρσαμο» σε υψόμετρο 850μ. και σε κοντινή απόσταση από την Αμφίκλεια, βρίσκεται η Ιερά Μονή Αγία Ιερουσαλήμ Αμφίκλειας. Η εκκλησία φημολογείται ότι κτίστηκε το 12ο αιώνα από ιππότες του Τάγματος των Ναϊτών. Στα χρόνια της Τουρκοκρατίας ο ναός λειτούργησε ως καταφύγιο των κατοίκων της Αμφίκλειας, όπου είχε το καραούλι του ο Οδυσσέας Ανδρούτσος.

Θα πραγματοποιηθούν δύο διαδρομές.Η μικρή διαδρομή θα γίνει στο μονοπάτι της χαράδρας του Κεραμιδίου. Είναι μια εύκολη διαδρομή 6χλμ. με υψομετρική 410μ. και βαθμό δυσκολίας 1.Η μεγάλη διαδρομή 11χλμ. θα περάσει από το ξωκκλήσι του Αι Γιάννη του Προδρόμου και τη Περδικόβρυση διασχίζοντας το φαράγγι του Κεραμιδίου. Πρόκειται για μια ιδιαίτερα απαιτητικήδιαδρομή με υψομετρική 800μ και βαθμό δυσκολίας 1+.

Η μετακίνηση θα γίνει με πούλμαν τηρώντας όλα τα μέτρα ασφαλείας.

Ώρα αναχώρησης στις 7:00π.μ. από το Μετρό Χαλανδρίου

Θα θέλαμε να ευχαριστήσουμε θερμάγια την προσφορά των αντιανεμικών μπουφάν τουςχορηγούς μας **RealInsuranceBrokers**(www.real -insurance.gr).Μια νέα δυναμική εταιρία ολοκληρωμένων ασφαλιστικών λύσεων, η οποία ιδρύθηκε και διευθύνεται από ανθρώπους με βαθιά γνώση της ασφαλιστικής αγοράς και πολυετή ασφαλιστική εμπειρία. Θεωρεί υποχρέωσή της να προσανατολίζει τον ασφαλισμένο προς την κάλυψη των πραγματικών του ασφαλιστικών αναγκών.Έχοντας ως αρχή την παροχή υψηλού επιπέδου υπηρεσιών προς τον ασφαλισμένο, συνεργάζεται με τις περισσότερες ασφαλιστικές εταιρείες της Ελληνικής και Διεθνούς.

**ΠΡΟΥΠΟΘΕΣΕΙΣ ΣΥΜΜΕΤΟΧΗΣ**

1. Όλα τα μέλη θα πρέπει να γνωρίζουν και να συμφωνούν με τον «**Κανονισμό του Φυσιολατρικού Πεζοπορικού Συλλόγου Χαλανδρίου “Ο ΕΥΡΙΠΙΔΗΣ”**, ο οποίος είναι αναρτημένος στην ιστοσελίδα και τα μέσα κοινωνικής δικτύωσης του συλλόγου.
2. Όλα τα μέλη θα πρέπει να έχουν τον απαραίτητο εξοπλισμό, αναλόγως τον βαθμό δυσκολίας της διαδρομής, και υποχρεούνται να ακολουθούν κατά γράμμα τις οδηγίες του αρχηγού της ομάδας.
3. Λόγω των υγειονομικών μέτρων η συμμετοχή θα είναι περιορισμένη και θα τηρηθεί σειρά προτεραιότητας για τα εγγεγραμμένα μέλη μας. Οι συμμετοχές θα πρέπει να δηλωθούν εγκαίρως.
4. Τα νέα μέλη θα πρέπει να φέρουν την «**Δήλωση Απαλλαγής Ευθύνης και Ανάληψης Κινδύνου**» υπογεγραμμένη. Όσοι συμμετέχοντες δεν επιθυμούν να είναι στις φωτογραφίες και τα βίντεο που αναρτά η ομάδα στα κοινωνικά μέσα θα πρέπει να ενημερώσουν τους αρμόδιους κατά την δήλωση συμμετοχής τους.
5. Όλοι οι συμμετέχοντες θα πρέπει να τηρούν πλήρως τους κανονισμούς και τα μέτρα προστασίας που ισχύουν για την υγεία και έχουν τεθεί από την Πολιτική Προστασία και τον ΕΟΔΥ. Στο πούλμαν είναι υποχρεωτική η μάσκα προσώπου, το αντισηπτικό και οι συμμετέχοντες θα πρέπει να έχουν κάνει selftest.

**Για περισσότερες πληροφορίες και δηλώσεις συμμετοχής :**

* στο email : pezoporoihalandriou@gmail.com,
* στο τηλ. : 697 499 9545 (κ. Σωτήρης Μανίκας),
* στα γραφεία του συλλόγου : Καρελλά 22, Χαλάνδρι (Συνοικισμός) κάθε Τετάρτη 18:30 – 20:30,
* στο facebook : Ομάδα Πεζοπόροι Χαλανδρίου,
* στο instagram : @pezoporoihalandriou,
* στο site του συλλόγου : pezoporoihalandriou.gr.

*Ο Σύλλογος Πεζοπόρων Χαλανδρίου ευχαριστεί τα τοπικά μέσα ενημέρωσης για την υποστήριξη τους και την προβολή των δράσεων του συλλόγου.*